Pooriisi eshobangirirwe n’omutumbi gw’omushaija oitsire-
N’ebya Peter Abaanabasazi.
Pooriisi omu disiturikiti ya Kikuube eriyo necondooza nk’okwengyeri y’omushaija ori omu myaka ya 30 aitsirwemu n’omubiri gwe bakagunaga omukishaka.
Okurugiirira aha mugambirizi wa pooriisi y’ekyanga ekya Albertine, Julius Hakiiza, omubiri gw’omushaija otakamanyirwe maziina gwashangwa omu kishaka omu kyaro kya Butyaba omuri Kamununsi ward, omugomborora ya Kiziranfumbi.
Hakiiza yaagira ngu omubiri gw’omugyenzi gwareebwa abariisa ababaire barisize omu kishaka ekyo aharwakabiri.
Nayongyeraho ngu Pooriisi neteekateeka ngu omugyenzi aitirwe omu mwanya ogundi bareeta omubiri gwe bagunaga omu kishaka omu kyaro kya Butyaba.
Naagira ngu abatuura b’omukicweka eki omugyenzi tibarikumumanya.
Hakiiza nakyoreka ngu omubiri gw’omugyenzi gwashangwa gwine eshagama ahamaraka ekibateekateeka ngu abaasa kuba aitsirwe.
Yaagira ngu okucondooza omunshonga egi kuriyo nikugyenda omumaisho.
Ogu n’omuntu wa 2 kwitwa abainazi abatakamanyirwe omu disiturikiti ya Kikuube kuruga ebiro 15/09/2022 reero omubiri gwe bakagunaga omu kishaka.
sna_Latn lug_Latn lug_Latn lug_Latn lug_Latn lug_Latn lug_Latn zul_Latn kin_Latn lug_Latn